ระเบียบกรมสวัสดิการและคุ้มครองแรงงานระเบียบกรมสวัสดิการและคุ้มครองแรงงานว่าด้วยการดำเนินคดีอาญาและการเปรียบเทียบผู้กระทำความผิดตามกฎหมายว่าด้วยการคุ้มครองแรงงานพ.ศ.๒๕๔๗ โดยที่พระราชบัญญัติคุ้มครองแรงงานพ.ศ. ๒๕๔๑ มาตรา ๑๕๙ บัญญัติให้บรรดาความผิดตามพระราชบัญญัตินี้เว้นแต่ความผิดตามมาตรา ๑๕๗ เป็นความผิดที่สามารถเปรียบเทียบได้โดยความผิดที่เกิดขึ้นในกรุงเทพมหานครให้เป็นอำนาจของอธิบดีกรมสวัสดิการและคุ้มครองแรงงานหรือผู้ซึ่งอธิบดีกรมสวัสดิการและคุ้มครองแรงงานมอบหมายสำหรับความผิดที่เกิดขึ้นในจังหวัดอื่นให้เป็นอำนาจของผู้ว่าราชการจังหวัดผู้ซึ่งผู้ว่าราชการจังหวัดมอบหมายเพื่อให้การดำเนินคดีอาญาและการเปรียบเทียบตามมาตรา๑๕๙ แห่งพระราชบัญญัติคุ้มครองแรงงาน พ.ศ. ๒๕๔๑เป็นไปโดยเรียบร้อยและมีประสิทธิภาพอาศัยอำนาจตามความในมาตรา ๓๒ วรรคสองแห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ ๕) พ.ศ. ๒๕๔๕ อธิบดีกรมสวัสดิการและคุ้มครองแรงงานจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสวัสดิการและคุ้มครองแรงงานว่าด้วยการดำเนินคดีอาญาและการเปรียบเทียบผู้กระทำความผิดตามกฎหมายว่าด้วยการคุ้มครองแรงงานพ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับและคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้การดำเนินคดีหมายความว่า การดำเนินคดีโดยการเปรียบเทียบรวมทั้งการร้องทุกข์หรือกล่าวโทษผู้กระทำความผิดตามกฎหมายว่าด้วยการคุ้มครองแรงงานนิติกรหมายความว่า ข้าราชการที่ดำรงตำแหน่งนิติกร กรมสวัสดิการและคุ้มครองแรงงานพนักงานเจ้าหน้าที่หมายความว่า พนักงานตรวจแรงงานและนิติกรผู้มีอำนาจเปรียบเทียบหมายความว่าอธิบดีกรมสวัสดิการและคุ้มครองแรงงานหรือผู้ซึ่งอธิบดีกรมสวัสดิการและคุ้มครองแรงงานมอบหมายสำหรับความผิดที่เกิดขึ้นในกรุงเทพมหานคร ผู้ว่าราชการจังหวัดหรือผู้ซึ่งผู้ว่าราชการจังหวัดมอบหมายสำหรับความผิดที่เกิดขึ้นในจังหวัดอื่นอธิบดีหมายความว่า อธิบดีกรมสวัสดิการและคุ้มครองแรงงานข้อ ๕ให้อธิบดีกรมสวัสดิการและคุ้มครองแรงงานรักษาการตามระเบียบนี้และให้มีอำนาจตีความวินิจฉัยปัญหากำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้หมวด๑การพิจารณาการดำเนินคดี ข้อ ๖เพื่อประโยชน์ในการดำเนินคดีและการรวบรวมพยานหลักฐานให้พนักงานเจ้าหน้าที่ปฏิบัติดังนี้(๑) บันทึกวัน เวลาสถานที่เกิดเหตุ ชื่อตัว ชื่อสกุล และที่อยู่ของผู้ถูกกล่าวหาว่ากระทำความผิดหากผู้ถูกกล่าวหาเป็นนิติบุคคลให้ระบุชื่อผู้มีอำนาจกระทำการแทนนิติบุคคลในขณะกระทำความผิดและในขณะที่บันทึกข้อเท็จจริง(๒)บันทึกรายละเอียดแห่งการกระทำทั้งหลายที่อ้างว่าผู้ถูกกล่าวหาได้กระทำความผิดทั้งบุคคลและสิ่งของที่เกี่ยวข้องและตรวจพบหรือพบเห็นพยานหลักฐาน และให้บันทึกไว้ด้วยว่าผู้ถูกกล่าวหายอมรับหรือไม่ว่าได้กระทำความผิด(๓)สอบถามบุคคลที่เกี่ยวข้องหรือเรียกบุคคลที่เกี่ยวข้องมาให้ถ้อยคำและบันทึกรายละเอียดไว้(๔)บันทึกจะต้องระบุสถานที่ วัน เดือน ปี ที่ทำบันทึก ชื่อและตำแหน่งของพนักงานเจ้าหน้าที่ผู้ทำบันทึก และให้พนักงานเจ้าหน้าที่ผู้ทำบันทึกลงลายมือชื่อของตนในบันทึกนั้นการบันทึกถ้ามีผิดที่ใดห้ามมิให้ลบออกให้เพียงแต่ขีดฆ่าคำผิดนั้นแล้วเขียนใหม่และให้พนักงานเจ้าหน้าที่ผู้ทำบันทึกลงนามย่อรับรอง(๕)อ่านบันทึกให้ผู้ให้ถ้อยคำฟัง หรือให้ผู้ให้ถ้อยคำอ่านด้วยตนเอง ถ้ามีข้อความแก้ไขทักท้วงหรือเพิ่มเติม ให้แก้ไขให้ถูกต้องหรือมิฉะนั้นให้บันทึกไว้และให้ผู้ให้ถ้อยคำลงลายมือชื่อรับรองว่าถูกต้องในกรณีที่ผู้ให้ถ้อยคำไม่สามารถลงลายมือชื่อได้ให้ผู้นั้นพิมพ์ลายนิ้วมือแทนแต่ถ้าผู้ให้ถ้อยคำไม่ยอมลงลายมือชื่อให้บันทึกเหตุนั้นไว้(๖)มีหนังสือเรียกพยานหลักฐานหรือเอกสารที่เกี่ยวข้องจากผู้ครอบครองมารวบรวมไว้ในสำนวนโดยเฉพาะเอกสารหลักฐานที่นายจ้างจะต้องจัดทำไว้ตามพระราชบัญญัติคุ้มครองแรงงานพ.ศ. ๒๕๔๑ รวมทั้งสำเนาบัตรประจำตัวประชาชนหรือสำเนาบัตรอื่นๆ ที่ทางราชการออกให้สำเนาทะเบียนบ้าน สำเนาหนังสือรับรองการจดทะเบียนนิติบุคคลหรือเอกสารอื่นใดที่เกี่ยวกับคดีเอกสารที่ยื่นต่อพนักงานเจ้าหน้าที่ให้จัดทำเป็นภาษาไทยถ้าเป็นเอกสารที่ทำขึ้นเป็นภาษาต่างประเทศให้ผู้ยื่นจัดทำคำแปลเป็นภาษาไทยที่มีการรับรองความถูกต้องมาให้ภายในระยะเวลาที่พนักงานเจ้าหน้าที่กำหนดในกรณีนี้ให้ถือว่าเอกสารดังกล่าวได้ยื่นต่อพนักงานเจ้าหน้าที่ในวันที่พนักงานเจ้าหน้าที่ได้รับคำแปลนั้นเว้นแต่พนักงานเจ้าหน้าที่จะยอมรับเอกสารที่ทำขึ้นเป็นภาษาต่างประเทศและในกรณีนี้ให้ถือว่าวันที่ได้ยื่นเอกสารฉบับที่ทำขึ้นเป็นภาษาต่างประทศเป็นวันที่พนักงานเจ้าหน้าที่ได้รับเอกสารนั้นทั้งนี้หลักเกณฑ์และวิธีการรับรองความถูกต้องของคำแปลเป็นภาษาไทยหรือการยอมรับเอกสารที่ทำขึ้นเป็นภาษาต่างประเทศให้เป็นไปตามที่กำหนดในกฎหมายว่าด้วยวิธีปฏิบัติราชการทางปกครอง(๗)กระทำการอื่นตามที่พระราชบัญญัติคุ้มครองแรงงาน พ.ศ. ๒๕๔๑ให้อำนาจไว้โดยให้นำประมวลกฎหมายวิธีพิจารณาความอาญามาใช้บังคับโดยอนุโลมเพื่อให้ได้มาซึ่งข้อเท็จจริงแน่ชัดในการกระทำความผิดการบันทึกตาม (๑) ถึง(๔) พนักงานเจ้าหน้าที่อาจมอบหมายเจ้าหน้าที่อื่นทำการบันทึกแทนได้ ทั้งนี้ให้เจ้าหน้าที่นั้นลงลายมือชื่อในฐานะผู้เขียนหรือพิมพ์แล้วให้พนักงานเจ้าหน้าที่ลงลายมือชื่อในบันทึกนั้นและให้ถือว่าพนักงานเจ้าหน้าที่เป็นผู้ทำบันทึกนั้นความในวรรคหนึ่งมิให้ใช้บังคับแก่ความผิดตามข้อ๙ (๒) ถึง (๔)ข้อ ๗เมื่อได้ข้อเท็จจริงซึ่งเป็นองค์ประกอบของความผิด ให้พนักงานเจ้าหน้าที่รวบรวมพยานหลักฐานทุกชนิดเท่าที่จะสามารถทำได้เพื่อทราบข้อเท็จจริงและพฤติการณ์ต่างๆ อันเกี่ยวกับความผิดที่ถูกกล่าวหาและเพื่อจะรู้ตัวหรือยืนยันหรือชี้ชัด และพิสูจน์ให้เห็นความผิดของผู้กระทำความผิดเมื่อดำเนินการตามวรรคหนึ่งเสร็จแล้วให้พนักงานเจ้าหน้าที่ทำความเห็นว่าควรดำเนินคดีหรือไม่ดำเนินคดีแล้วส่งพร้อมกับสำนวนไปยังผู้บังคับบัญชาเพื่อพิจารณาสั่งการถ้าผู้บังคับบัญชาตามวรรคสองเห็นด้วยกับความเห็นของพนักงานเจ้าหน้าที่ว่าไม่ควรดำเนินคดีให้ผู้บังคับบัญชานั้นออกคำสั่งให้พนักงานเจ้าหน้าที่ยุติการดำเนินคดีและรายงานผลการดำเนินการให้อธิบดีโดยผ่านผู้อำนวยการกองนิติการทราบถ้าผู้บังคับบัญชาตามวรรคสองเห็นด้วยกับความเห็นของพนักงานเจ้าหน้าที่ว่าควรดำเนินคดีให้ผู้บังคับบัญชานั้นออกคำสั่งให้พนักงานเจ้าหน้าที่ดำเนินคดีต่อไปถ้าผู้บังคับบัญชาตามวรรคสองไม่เห็นด้วยกับความเห็นของพนักงานเจ้าหน้าที่ไม่ว่าทั้งหมดหรือบางส่วนให้ผู้บังคับบัญชานั้นเร่งรายงานความเห็นพร้อมเหตุผลไปยังอธิบดีหรือผู้ซึ่งอธิบดีมอบหมายเพื่อพิจาณาชี้ขาดและมีคำสั่งให้พนักงานเจ้าหน้าที่ดำเนินคดีต่อไปหรือให้งดการดำเนินคดีผู้ใดจะเป็นผู้บังคับบัญชาตามวรรคสองให้เป็นไปตามที่อธิบดีกำหนดข้อ ๘เมื่อมีคำสั่งให้พนักงานเจ้าหน้าที่ดำเนินคดีตามข้อ ๗ให้พนักงานเจ้าหน้าที่บันทึกรายละเอียดเกี่ยวกับการดำเนินคดีในทะเบียนการดำเนินคดีอาญาแล้วเร่งดำเนินคดีอาญาต่อไปโดยไม่ชักช้าทั้งนี้ ภายในกำหนดอายุความตามประมวลกฎหมายอาญาข้อ ๙บรรดาความผิดตามพระราชบัญญัติคุ้มครองแรงงาน พ.ศ. ๒๕๔๑ที่สามารถเปรียบเทียบได้ให้พนักงานเจ้าหน้าที่ดำเนินคดีตามขั้นตอนการเปรียบเทียบก่อนเว้นแต่ความผิดดังต่อไปนี้ ให้พนักงานเจ้าหน้าที่ดำเนินคดีโดยการร้องทุกข์หรือกล่าวโทษต่อพนักงานสอบสวนโดยไม่ต้องผ่านขั้นตอนการเปรียบเทียบ(๑)ความผิดที่มีพฤติการณ์พิเศษ หรือเกิดผลกระทบกับลูกจ้างจำนวนมาก(๒)ความผิดเกี่ยวกับการใช้แรงงานเด็กโดยมีการทารุณ หน่วงเหนี่ยว กักขังหรือมีการกระทำความผิดอาญาฐานอื่นรวมอยู่ด้วย(๓)ความผิดเกี่ยวกับความปลอดภัย อาชีวอนามัย หรือสภาพแวดล้อมในการทำงานที่เป็นเหตุให้ลูกจ้างได้รับอันตรายสาหัสหรือถึงแก่ความตาย โดยมิได้เกิดจากความประมาทของลูกจ้างไม่ว่าจะมีความผิดลักษณะอื่นรวมอยู่หรือไม่(๔) ความผิดตามมาตรา๑๖ แห่งพระราชบัญญัติคุ้มครองแรงงาน พ.ศ. ๒๕๔๑(๕) ความผิดตามมาตรา๑๔๖ แห่งพระราชบัญญัติคุ้มครองแรงงาน พ.ศ. ๒๕๔๑ เฉพาะกรณีที่ไม่ปฏิบัติตามมาตรา๑๓๙ (๒) แห่งพระราชบัญญัติคุ้มครองแรงงาน พ.ศ. ๒๕๔๑(๖) ความผิดตามมาตรา๑๕๐ หรือมาตรา ๑๕๑ วรรคหนึ่ง แห่งพระราชบัญญัติคุ้มครองแรงงาน พ.ศ. ๒๕๔๑เฉพาะความผิดที่กระทำต่อพนักงานตรวจแรงงาน(๗) ความผิดตามมาตรา๓๗ มาตรา ๓๘ มาตรา ๓๙ มาตรา ๔๒ มาตรา ๔๗ มาตรา ๔๘ มาตรา ๔๙ หรือมาตรา ๕๐แห่งพระราชบัญญัติคุ้มครองแรงงาน พ.ศ. ๒๕๔๑ที่เป็นเหตุให้ลูกจ้างได้รับอันตรายแก่กายหรือจิตใจ หรือถึงแก่ความตาย(๘) ความผิดตามมาตรา๑๕๔ หรือมาตรา ๑๕๕ แห่งพระราชบัญญัติคุ้มครองแรงงาน พ.ศ. ๒๕๔๑(๙)ความผิดที่มีการกระทำความผิดอาญาฐานอื่นรวมอยู่ด้วยข้อ ๑๐ ความผิดตามพระราชบัญญัติคุ้มครองแรงงานพ.ศ. ๒๕๔๑ ที่ไม่สามารถเปรียบเทียบได้หรือที่สามารถเปรียบเทียบได้แต่ผู้มีอำนาจเปรียบเทียบเห็นสมควรไม่เปรียบเทียบให้พนักงานเจ้าหน้าที่ดำเนินคดีตามขั้นตอนการร้องทุกข์หรือกล่าวโทษต่อพนักงานสอบสวนในกรณีที่ผู้กระทำความผิดไม่ยินยอมให้เปรียบเทียบหรือเมื่อยินยอมแล้วไม่ชำระเงินค่าปรับภายในกำหนดเวลาตามมาตรา ๑๕๙ วรรคสามแห่งพระราชบัญญัติคุ้มครองแรงงาน พ.ศ. ๒๕๔๑ให้พนักงานเจ้าหน้าที่ดำเนินคดีตามขั้นตอนการร้องทุกข์หรือกล่าวโทษต่อพนักงานสอบสวนหมวด๒การดำเนินคดีเปรียบเทียบ ข้อ ๑๑ การดำเนินคดีเปรียบเทียบให้พนักงานเจ้าหน้าที่เรียกผู้ถูกกล่าวหามาพบหรือไปพบผู้ถูกกล่าวหาด้วยตนเองเพื่อแจ้งข้อกล่าวหาเป็นหนังสือหรือวาจาให้ผู้ถูกกล่าวหาทราบ แล้วสอบถามผู้ถูกกล่าวหาว่าจะให้การรับสารภาพหรือปฏิเสธโดยให้พนักงานเจ้าหน้าที่บันทึกคำให้การตามแบบ กสร.นก. ๑ ท้ายระเบียบนี้และให้ผู้ถูกกล่าวหาลงลายมือชื่อไว้ด้วยการมาพบพนักงานเจ้าหน้าที่ตามวรรคหนึ่งผู้ถูกกล่าวหาอาจมอบอำนาจเป็นหนังสือให้ผู้อื่นซึ่งเป็นผู้ที่รู้หรือเข้าใจในการปฏิบัติเกี่ยวกับสภาพการจ้างและอื่นๆที่เกี่ยวข้องในกิจการของผู้ถูกกล่าวหามาพบพนักงานเจ้าหน้าที่แทนก็ได้ทั้งนี้ผู้รับมอบอำนาจนั้นสามารถให้การรับสารภาพหรือปฏิเสธแทนผู้ถูกกล่าวหาได้ในกรณีที่ผู้ถูกกล่าวหาให้การรับสารภาพให้พนักงานเจ้าหน้าที่สอบถามผู้ถูกกล่าวหาว่าจะยินยอมให้เปรียบเทียบหรือไม่เมื่อผู้ถูกกล่าวหายินยอมให้เปรียบเทียบให้พนักงานเจ้าหน้าที่บันทึกถ้อยคำยินยอมให้เปรียบเทียบในแบบกสร. นก. ๑ และให้ผู้ถูกกล่าวหาลงลายมือชื่อในบันทึกคำยินยอมให้เปรียบเทียบตามแบบกสร. นก. ๒ ท้ายระเบียบนี้ ทั้งนี้ ผู้รับมอบอำนาจตามวรรคสองจะลงลายมือชื่อในแบบกสร. นก. ๒ แทนผู้ถูกกล่าวหามิได้หากเป็นความผิดฐานฝ่าฝืนหรือไม่ปฏิบัติตามเกี่ยวกับสิทธิได้รับเงินอย่างหนึ่งอย่างใดตามพระราชบัญญัติคุ้มครองแรงงานพ.ศ. ๒๕๔๑ พนักงานเจ้าหน้าที่จะดำเนินคดีเปรียบเทียบได้ก็ต่อเมื่อผู้ถูกกล่าวหาได้นำเงินมาชำระให้แก่ลูกจ้างหรือมอบไว้แก่พนักงานเจ้าหน้าที่เพื่อจ่ายให้แก่ลูกจ้างเว้นแต่ลูกจ้างจะแจ้งการสละสิทธิในการรับเงินเป็นหนังสือการลงลายมือชื่อในแบบกสร. นก. ๒ ตามวรรคสาม ในกรณีที่ผู้ถูกกล่าวหาเป็นนิติบุคคลให้ผู้ถูกกล่าวหาลงลายมือชื่อในแบบ กสร. นก. ๒ในฐานะนิติบุคคลและฐานะส่วนตัวโดยในฐานะนิติบุคคลนั้นให้ผู้มีอำนาจกระทำการแทนนิติบุคคลในขณะยินยอมให้เปรียบเทียบเป็นผู้ลงลายมือชื่อและประทับตราเป็นสำคัญตามที่หนังสือรับรองการจดทะเบียนนิติบุคคลกำหนดและในฐานะส่วนตัวให้ผู้มีอำนาจกระทำการแทนนิติบุคคลในขณะกระทำความผิดเป็นผู้ลงลายมือชื่อพนักงานเจ้าหน้าที่ต้องแจ้งให้ผู้ถูกกล่าวหาทราบว่าเป็นดุลพินิจของผู้มีอำนาจเปรียบเทียบที่จะทำการเปรียบเทียบหรือไม่ก็ได้ข้อ ๑๒ในกรณีที่เป็นความผิดฐานฝ่าฝืนหรือไม่ปฏิบัติตามเกี่ยวกับสิทธิได้รับเงินอย่างหนึ่งอย่างใดตามพระราชบัญญัติคุ้มครองแรงงานพ.ศ. ๒๕๔๑ผู้มีอำนาจเปรียบเทียบจะดำเนินการเปรียบเทียบได้ก็ต่อเมื่อผู้ถูกกล่าวหาได้นำเงินมาชำระให้แก่ลูกจ้างหรือมอบไว้แก่พนักงานเจ้าหน้าทีเพื่อจ่ายให้แก่ลูกจ้างเว้นแต่ลูกจ้างจะแจ้งการสละสิทธิในการรับเงินเป็นหนังสือถ้าผู้ถูกกล่าวหาตกลงกับลูกจ้างผ่อนชำระเงินตามวรรคหนึ่งให้พนักงานเจ้าหน้าที่บันทึกเหตุนั้นไว้ และเสนอผู้บังคับบัญชาตามข้อ ๗ วรรคสองเพื่อพิจารณาสั่งให้ชะลอการดำเนินคดีเปรียบเทียบจนกว่าผู้ถูกกล่าวหาจะได้ชำระเงินครบตามที่ตกลงก็ได้แต่ทั้งนี้ระยะเวลาดังกล่าวต้องไม่เกินกว่ากำหนดอายุความตามประมวลกฎหมายอาญาในกรณีที่ลูกจ้างไม่มารับเงินภายในสิบห้าวันนับแต่วันที่ผู้ถูกกล่าวหานำมามอบไว้แก่พนักงานเจ้าหน้าที่ให้พนักงานเจ้าหน้าที่นำส่งเงินนั้นเพื่อเก็บรักษาในกองทุนสงเคราะห์ลูกจ้างตามระเบียบที่กรมสวัสดิการและคุ้มครองแรงงานกำหนดข้อ ๑๓ คดีที่ผู้ถูกกล่าวหายินยอมให้เปรียบเทียบให้พนักงานเจ้าหน้าที่จัดทำประวัติการกระทำความผิดรวมทั้งพฤติการณ์แห่งการกระทำความผิดพร้อมด้วยความเห็นในการเปรียบเทียบเพื่อเสนอผู้บังคับบัญชาตามลำดับชั้นภายในเจ็ดวันนับแต่วันที่ได้รับบันทึกคำยินยอมให้เปรียบเทียบในกรุงเทพมหานครให้ผู้อำนวยการสำนักคุ้มครองแรงงานผู้อำนวยการกองตรวจความปลอดภัย ผู้อำนวยการกองสวัสดิการแรงงานส่งสำนวนคดีที่จะทำการเปรียบเทียบให้กองนิติการเพื่อพิจารณาตรวจสำนวนคดีเสนอผู้มีอำนาจเปรียบเทียบโดยนิติกรกองนิติการ ตรวจสำนวน สรุปข้อเท็จจริง และเสนอความเห็นต่อผู้อำนวยการกองนิติการโดยไม่ชักช้าหลังจากรับสำนวนคดีและให้ผู้อำนวยการกองนิติการพิจารณาสำนวนคดีและเสนอความเห็นในการพิจารณาเปรียบเทียบพร้อมทั้งจำนวนเงินค่าปรับต่อผู้มีอำนาจเปรียบเทียบสำหรับจังหวัดอื่นให้พนักงานเจ้าหน้าที่สำนักงานสวัสดิการและคุ้มครองแรงงานจังหวัดพิจารณาตรวจสำนวนสรุปข้อเท็จจริงและเสนอความเห็นต่อสวัสดิการและคุ้มครองแรงงานจังหวัดโดยไม่ชักช้าหลังจากรับสำนวนคดีและให้สวัสดิการและคุ้มครองแรงงานจังหวัดพิจารณาสำนวนคดีและเสนอความเห็นในการพิจารณาเปรียบเทียบพร้อมทั้งจำนวนเงินค่าปรับต่อผู้มีอำนาจเปรียบเทียบผู้มีอำนาจเปรียบเทียบให้มีอำนาจเปรียบเทียบได้เฉพาะความผิดที่มีเหตุเกิดในท้องที่ที่ผู้มีอำนาจเปรียบเทียบดำรงตำแหน่งในท้องที่หรือภายในจังหวัดนั้นทั้งนี้การเปรียบเทียบเป็นดุลพินิจของผู้มีอำนาจเปรียบเทียบที่จะเปรียบเทียบหรือไม่รับเปรียบเทียบก็ได้ข้อ ๑๔การสรุปข้อเท็จจริงและความเห็นในการเปรียบเทียบให้เป็นไปตามแบบ กสร.นก. ๓ท้ายระเบียบนี้ข้อ ๑๕ ในการเปรียบเทียบให้ดำเนินการเปรียบเทียบโดยคำนึงถึงพฤติการณ์แห่งการกระทำความผิดความหนักเบาแห่งข้อหา ฐานะของผู้กระทำความผิด จำนวนลูกจ้าง เหตุบรรเทาโทษและเหตุเพิ่มโทษข้อ ๑๖เมื่อผู้มีอำนาจเปรียบเทียบมีความเห็นให้เปรียบเทียบให้ดำเนินการดังต่อไปนี้(๑) ในกรุงเทพมหานครให้นิติกร กองนิติการ แจ้งความเห็นให้เปรียบเทียบให้ผู้ถูกกล่าวหาทราบโดยกำหนดให้ผู้ถูกกล่าวหานำเงินค่าปรับมาชำระ ณ กลุ่มงานกองทุนสงเคราะห์ลูกจ้างสำนักคุ้มครองแรงงานภายในสามสิบวันนับแต่วันได้รับหนังสือแจ้งความเห็นให้เปรียบเทียบหากครบกำหนดแล้วผู้ถูกกล่าวหาไม่มาชำระค่าปรับให้ส่งสำนวนให้หน่วยงานเจ้าของเรื่องเพื่อร้องทุกข์หรือกล่าวโทษต่อพนักงานสอบสวนเว้นแต่กรณีมีเหตุอันสมควร นิติกรกองนิติการอาจนำคดีไปร้องทุกข์หรือกล่าวโทษต่อพนักงานสอบสวนก็ได้(๒) ในจังหวัดอื่นให้พนักงานเจ้าหน้าที่แจ้งความเห็นให้เปรียบเทียบให้ผู้ถูกกล่าวหาทราบโดยกำหนดให้ผู้ถูกกล่าวหานำเงินค่าปรับมาชำระ ณที่ทำการของพนักงานเจ้าหน้าที่ภายในสามสิบวันนับแต่วันได้รับหนังสือแจ้งความเห็นให้เปรียบเทียบหากครบกำหนดแล้วผู้ถูกกล่าวหาไม่มาชำระค่าปรับให้พนักงานเจ้าหน้าที่นำคดีไปร้องทุกข์หรือกล่าวโทษต่อพนักงานสอบสวนต่อไปในกรณีที่ความผิดตามกฎหมายว่าด้วยการคุ้มครองแรงงานได้กระทำลงในหลายท้องที่หรือหลายจังหวัดให้ท้องที่หรือจังหวัดที่พบการกระทำความผิดก่อนเป็นผู้รับผิดชอบดำเนินคดีในกรณีที่ลูกจ้างยื่นคำร้องตามมาตรา๑๒๓ และพนักงานตรวจแรงงานมีคำสั่งตามมาตรา ๑๒๔ให้พนักงานตรวจแรงงานในท้องที่ที่ออกคำสั่งเป็นผู้รับผิดชอบดำเนินคดีข้อ ๑๗ให้พนักงานเจ้าหน้าที่ผู้รับชำระเงินค่าปรับออกใบเสร็จรับเงินกองทุนสงเคราะห์ลูกจ้างให้แก่ผู้ถูกกล่าวหาและแจ้งให้พนักงานเจ้าหน้าที่ผู้รับผิดชอบสำนวนทราบเพื่อบันทึกหมายเหตุการชำระค่าปรับไว้ท้ายบันทึกความเห็นของผู้มีอำนาจเปรียบเทียบในแบบกสร. นก. ๓ให้พนักงานเจ้าหน้าที่ผู้รับชำระค่าปรับนำเงินค่าปรับส่งเป็นรายได้ของกองทุนสงเคราะห์ลูกจ้างตามระเบียบที่คณะกรรมการกองทุนสงเคราะห์ลูกจ้างกำหนดหมวด๓การดำเนินคดีชั้นพนักงานสอบสวน ข้อ ๑๘ การร้องทุกข์หรือกล่าวโทษต่อพนักงานสอบสวนให้ดำเนินการร้องทุกข์หรืกล่าวโทษต่อพนักงานสอบสวนที่ความผิดเกิดอ้างหรือเชื่อว่าได้เกิดภายในเขตท้องที่ และนำพยานหลักฐานที่รวบรวมได้อันเกี่ยวกับการกระทำความผิดพร้อมบันทึกเหตุกรณีที่ผู้กระทำความผิดไม่ยินยอมให้เปรียบเทียบหรือไม่ชำระค่าปรับภายในสามสิบวันนับแต่วันที่ได้รับแจ้งความเห็นให้เปรียบเทียบหรือกรณีที่ผู้มีอำนาจเปรียบเทียบมีความเห็นไม่เปรียบเทียบ หรือกรณีความผิดตาม ข้อ๙ (๑) ไปมอบให้พนักงานสอบสวนผู้รับเรื่องร้องทุกข์หรือกล่าวโทษในกรณีลูกจ้างเป็นผู้ร้องทุกข์หรือกล่าวโทษต่อพนักงานสอบสวนเองเมื่อได้รับการร้องขอจากพนักงานสอบสวนให้พนักงานเจ้าหน้าที่เร่งตรวจสอบข้อเท็จจริงและรวบรวมพยานหลักฐานเท่าที่มีมอบให้พนักงานสอบสวนโดยเร็วให้พนักงานเจ้าหน้าที่ติดตามผลการดำเนินคดีของพนักงานสอบสวนและพนักงานอัยการเป็นระยะจนกว่าคดีจะถึงที่สุดข้อ ๑๙ ความผิดตามข้อ ๙ (๒) และ (๓)ให้พนักงานเจ้าหน้าที่ร้องทุกข์หรือกล่าวโทษต่อพนักงานสอบสวนทันทีเมื่อทราบหรือพบว่ามีการกระทำความผิดเกิดขึ้นทั้งนี้ให้พนักงานเจ้าหน้าที่รวบรวมข้อเท็จจริงและพยานหลักฐานเบื้องต้นเกี่ยวกับการกระทำความผิดเพื่อใช้ในการร้องทุกข์หรือกล่าวโทษต่อพนักงานสอบสวนความผิดตามข้อ ๙ (๔)ให้พนักงานเจ้าหน้าที่ดำเนินการสอบสวนเบื้องต้นก่อนนำเรื่องไปร้องทุกข์หรือกล่าวโทษต่อพนักงานสอบสวนโดยมีลูกจ้างผู้ถูกล่วงเกินทางเพศเป็นผู้เสียหายร่วมและพยานในคดีความผิดตามข้อ ๙ (๕)ให้พนักงานตรวจแรงงานผู้ทำหนังสือสอบถามหรือหนังสือเรียกเป็นผู้ดำเนินการร้องทุกข์หรือกล่าวโทษต่อพนักงานสอบสวนความผิดตามข้อ ๙ (๖)ให้พนักงานตรวจแรงงานซึ่งมิได้รับการอำนวยความสะดวกหรือถูกขัดขวางการปฏิบัติหน้าที่นั้นเป็นผู้ดำเนินการร้องทุกข์หรือกล่าวโทษต่อพนักงานสอบสวนข้อ ๒๐ในกรณีที่พนักงานเจ้าหน้าที่ร้องทุกข์หรือกล่าวโทษต่อพนักงานสอบสวนแล้วพนักงานสอบสวนพบว่าผู้ถูกกล่าวหากระทำผิดตามพระราชบัญญัติคุ้มครองแรงงาน พ.ศ. ๒๕๔๑และผู้ถูกกล่าวหายินยอมให้เปรียบเทียบเมื่อพนักงานสอบสวนได้ส่งสำนวนการสอบสวนพร้อมหนังสือส่งตัวผู้ถูกกล่าวหาให้ผู้มีอำนาจเปรียบเทียบภายในเจ็ดวันนับแต่วันที่ผู้ถูกกล่าวหานั้นแสดงความยินยอมให้เปรียบเทียบตามมาตรา ๑๕๙ วรรคสอง แห่งพระราชบัญญัติคุ้มครองแรงงาน พ.ศ. ๒๕๔๑ให้พนักงานเจ้าหน้าที่ดำเนินคดีตามขั้นตอนการเปรียบเทียบตามที่กำหนดไว้ในหมวด ๒โดยไม่ต้องดำเนินการบันทึกคำให้การตามแบบ กสร.นก. ๑และบันทึกคำยินยอมให้เปรียบเทียบตามแบบ กสร.นก. ๒ในกรณีที่พนักงานสอบสวนมีหนังสือส่งตัวผู้ถูกกล่าวหามาเพื่อเปรียบเทียบโดยมิได้ส่งสำนวนการสอบสวนมาด้วยให้พนักงานเจ้าหน้าที่ดำเนินคดีตามขั้นตอนการเปรียบเทียบตามที่กำหนดไว้ในหมวด ๒ข้อ ๒๑ในกรณีที่ผู้ถูกกล่าวหายินยอมให้เปรียบเทียบในชั้นพนักงานอัยการและพนักงานอัยการได้ส่งตัวผู้ถูกกล่าวหามาเพื่อเปรียบเทียบให้นำความในข้อ ๒๐ มาใช้บังคับโดยอนุโลมข้อ ๒๒ในกรณีที่ผู้ถูกกล่าวหายินยอมให้เปรียบเทียบในชั้นพนักงานสอบสวนหรือชั้นพนักงานอัยการเมื่อผู้ถูกกล่าวหาชำระค่าปรับตามที่เปรียบเทียบแล้วให้พนักงานเจ้าหน้าที่แจ้งให้พนักงานสอบสวนหรือพนักงานอัยการทราบว่าคดีเลิกกันตามพระราชบัญญัติคุ้มครองแรงงานพ.ศ. ๒๕๔๑ ประกอบประมวลกฎหมายวิธีพิจารณาความอาญาข้อ ๒๓ ในการดำเนินคดีทางพนักงานสอบสวนซึ่งพนักงานสอบสวนมีอำนาจเปรียบเทียบหรือมีการนำคดีไปสู่ศาลหากศาลมีคำพิพากษาให้ปรับผู้กระทำความผิดให้พนักงานเจ้าหน้าที่แจ้งให้พนักงานสอบสวนหรือเจ้าพนักงานศาลส่งเงินค่าปรับเข้ากองทุนสงเคราะห์ลูกจ้างตามกฎหมายว่าด้วยการคุ้มครองแรงงานหมวด๔การรายงานผลการดำเนินคดี ข้อ ๒๔ให้พนักงานเจ้าหน้าที่รายงานผลการดำเนินคดีการชำระค่าปรับและการส่งเงินค่าปรับเข้ากองทุนสงเคราะห์ลูกจ้าง ให้อธิบดีกรมสวัสดิการและคุ้มครองแรงงานโดยผ่านกองนิติการทราบทันทีที่มีการดำเนินคดีโดยส่งสำเนาแบบ กสร.นก. ๑ แบบ กสร.นก. ๒ แบบ กสร.นก. ๓หลักฐานการส่งเงินเข้ากองทุนสงเคราะห์ลูกจ้างหลักฐานการร้องทุกข์หรือกล่าวโทษต่อพนักงานสอบสวน หมายจับสำเนาคำฟ้องต่อศาลและสำเนาคำพิพากษาของศาลประกอบการรายงานส่วนสำนวนคดีให้เก็บรักษาไว้ที่สำนักงานของพนักงานเจ้าหน้าที่และให้พนักงานเจ้าหน้าที่บันทึกผลการดำเนินคดีผ่านระบบคอมพิวเตอร์ของกรมสวัสดิการและคุ้มครองแรงงานโดยเร็วในกรณีที่พนักงานสอบสวนมีความเห็นควรสั่งไม่ฟ้องคดีและหรือพนักงานอัยการมีคำสั่งไม่ฟ้องคดี หรือในกรณีศาลมีคำพิพากษายกฟ้องให้พนักงานเจ้าหน้าที่สรุปข้อเท็จจริงและรวบรวมพยานหลักฐานรายงานผลคดีให้กรมสวัสดิการและคุ้มครองแรงงานทราบทันทีทั้งนี้ ให้กองนิติการตรวจสำนวนคดีพร้อมทั้งสรุปและวิเคราะห์ผลดีเพื่อหาแนวทางแก้ไข เสนอต่ออธิบดีโดยไม่ชักช้าข้อ ๒๕การดำเนินการของพนักงานเจ้าหน้าที่ที่ได้ดำเนินการตามระเบียบกระทรวงแรงงานและสวัสดิการสังคมว่าด้วยการดำเนินคดีอาญาและการเปรียบเทียบผู้กระทำความผิดตามกฎหมายว่าด้วยการคุ้มครองแรงงานพ.ศ. ๒๕๔๑ ก่อนวันที่ระเบียบนี้ใช้บังคับ ให้ถือว่าเป็นการปฏิบัติตามระเบียบนี้ประกาศณ วันที่ ๓๐ กันยายน พ.ศ. ๒๕๔๗สุรินทร์ จิรวิศิษฎ์อธิบดีกรมสวัสดิการและคุ้มครองแรงงานแบบกสร. นก. 1กรมสวัสดิการและคุ้มครองแรงงานบันทึกคำให้การของผู้ถูกกล่าวหา [ดูข้อมูลจากภาพกฎหมาย]แบบกสร. นก. 2บันทึกความยินยอมให้เปรียบเทียบ [ดูข้อมูลจากภาพกฎหมาย]แบบกสร. นก. 3สรุปข้อเท็จจริงและความเห็นในการเปรียบเทียบ [ดูข้อมูลจากภาพกฎหมาย]ญาณี/พิมพ์๑๔มิถุนายน ๒๕๔๘สุนันทา/พุธทพัท/ตรวจ๒๑มิถุนายน ๒๕๔๘A+B[๑] รก.๒๕๔๗/พ๑๔๔ง/๕๐/๓๑ ธันวาคม๒๕๔๗